Terabai

Terabai ialah sejenis perisai kayu yang diguna oleh golongan pahlawan peribumi Dayak di Borneo untuk melindungi diri ketika pertempuran.

 Rupa dan struktur 
Terabai secara tradisional diperbuat daripada kayuan keras seperti belian dan teras. Ukiran yang terdapat dalam terabai diambil inspirasi daripada para dewa dalam mitos Dayak, dan dipercayai memberi kekuatan rohani kepada para pahlawan ketika tempur serta menakutkan lawan. Motif terabai juga tidak boleh diukir sembarangan, dan hanya boleh direka berdasarkan ilham mimpi daripada dewa terutama (petara). Satu contoh motif ialah pacat (lemetak) yang dipercayai dapat menggentarkan lawan oleh sebab sifatnya yang menjijikkan dan menggelikan serta sukar dimatikan kerana kecil dan sukar dicari.

 Kegunaan 
Perisai terabai pada asalnya dipakai oleh para pahlawan sebagai alat perlindungan diri ketika tempur perang, terutamanya dalam pertempuran buru kepala (ngayau). Pada zaman moden, oleh sebab tiada lagi pertempuran setempat, kegunaan terabai kini dikhususkan buat persembahan kebudayaan seperti dalam tarian Ngajat dan mengalu-alukan tetamu.

 Rujukan 

Kategori:Orang Iban
Kategori:Perisai peribadi